স্টিভেন হকিং
শারীরিকভাবে ভীষণরকম অচল এবং এমায়োট্রফিক ল্যাটারাল স্ক্লেরোসিস বা লাউ গেহরিগ নামক একপ্রকার মোটর নিউরন রোগে আক্রান্ত হয়ে ক্রমাগতভাবে সম্পূর্ণ অথর্বতার দিকে ধাবিত হন, তবুও বহু বছর যাবৎ তিনি তাঁর গবেষণা কার্যক্রম সাফল্যের সঙ্গে চালিয়ে যান। বাকশক্তি হারিয়ে ফেলার পরও তিনি এক ধরনের শব্দ-উৎপাদনকারী যন্ত্রের সাহায্যে অপরের সাথে যোগাযোগ করতেন। তিনি ২০১৮ সালের ১৪ই মার্চ ৭৬ বছর বয়সে মৃত্যুবরণ করেন।
জেন হকিং
১৯৬২ সালে এক পার্টিতে জেন ও স্টিভেন হকিংয়ের পরিচয় হয়। তাদের দুজনের বন্ধু তাদের পরিচয় করিয়ে দেন। হকিং এর কিছুদিন পর ১৯৬৩ সালে মোটর নিউরন রোগের (এমিয়োট্রফিক ল্যাটারাল স্ক্লেরোসিস নামেও পরিচিত) চিকিৎসা গ্রহণ করেন। হকিংয়ের সংক্ষিপ্ত জীবন ও অক্ষমতার বিষয় জানার পরও তারা ১৯৬৪ সালে বাগদান সম্পন্ন করেন এবং ১৯৬৫ সালে বিবাহবন্ধনে আবদ্ধ হন। এই দম্পতির তিন সন্তান: রবার্ট ১৯৬৭ সালে, লুসি ১৯৭০ সালে, এবং টিমোথি ১৯৭৯ সালে জন্মগ্রহণ করে।